西套蒙古

西套蒙古 ， 又稱套西二旗 ， 是中國清代駐牧於巴里坤以東 、 賀蘭山以西 、 河西走廊以北 、 戈壁以南的蒙古部落 。 因其駐牧於河套以西故名 。 有二旗 ： 阿拉善厄魯特旗 、 額濟納土爾扈特旗 ， 分別源於厄魯特蒙古和碩特部 、 土爾扈特部 。 各旗自爲一部 ， 不設盟長 ， 設佐領一人 ， 受陝甘總督節制 。 和碩特部原居新疆 ， 後爲準噶爾部所迫 ， 東遷至青海 、 西套一帶 。 康熙二十五年 （ 1686年 ） ， 賜顧實汗後裔和囉哩駐牧於寧夏邊外 。 康熙三十六年 （ 1697年 ） ， 封和囉哩爲札薩克多羅貝勒 ， 置阿拉善厄魯特旗 。 其地大致相當於今內蒙古阿拉善左旗 、 阿拉善右旗一帶 。 康熙四十二年 （ 1703年 ） ， 土爾扈特部阿玉奇之侄阿喇布珠爾借道準噶爾赴西藏禮佛 ， 因策妄阿拉布坦阻撓 ， 無法從原路返回 。 康熙四十三年 （ 1704年 ） ， 封阿喇布珠爾爲札薩克固山貝子 ， 遊牧於嘉峪關外色爾騰 。 雍正九年 （ 1731年 ） ， 遷至額濟納河 。 乾隆十八年 （ 1753年 ） 授札薩克 ， 置額濟納土爾扈特旗 。 其地大致相當於今內蒙古額濟納旗和阿拉善右旗西北一帶 。